PC-FX

Edeltäjäänsä verrattuna suunnilleen yhtä iso notkahdus alaspäin kuin Wii U, mutta huono kirjasto on myös mukavan hämärä.

Peleistä pelaamisen arvoisia verrattuna pelattuihin on 5/20, pelien yhteisarvosana on 33.

* *Blue Breaker - Ken Yorimo Hohoemi o*: Graffoiltaan hyvä deittisimuroolipeli, etenkin animoitujen hahmokuvien osalta. Pelattavuus on valitettavasti tylsää maailmankartalla haahuilua ja satunnaistaistelujen ynnä -tapahtumien läpi tahkomista.
* *Boundary Gate - Daughter Of Kingdom*: Tavanomaiselta vaikuttava ensimmäisen persoonan roolipeli. Tosin en onnistunut pääsemään ulos edes aloituskaupungista, eli ehkä palaan pelin pariin vielä fanikäännöksen tai kielitaidon turvin.

* *Chip Chan Kick*: Bubble Bobble -kopio, jossa menettelevä tappomekaniikka mutta myös liian isot kentät, hidas liikkuvuus sekä ylikestävät pomot.
* Choujin Heiki Zeroigar: PC-FX:n ainut räiskintä korvaa määrän laadulla: tuotantoarvot animepätkineen ovat kohdallaan ja ensisilmäyksellä tyypillinen pelattavuuskin paljastuu siistiksi kiitos mainion kokemuspistesysteemin sekä järkyttävän kokoisen sivuasekokoelman. Lisäksi läpäisyn jälkeen aukeaa vielä emopeliäkin viihdyttävämpi bonusmuoto. Ainoa ongelma on taas vaihteeksi pelkkä yksinpeli. Fanikäännös myös kuin ihmeen kaupalla löytyy! (8/10)

* *Farland Story FX*: Esteettisesti hauska TRPG etenkin taisteluiden osalta mutta pelattavuudeltaan mielikuvitukseton ja hidas sekä käyttöliittymältään taas liikaa tietoa panttaava.
* First Kiss Monogatari: "Uge!" Pelattavuudeltaan tavanomainen kartallahaahuiluvisuaaliromaani, jonka sankarittarilla on järkyttävän kokoiset otsat. Lisäksi ehdottomasti parhaalla naishahmolla on erittäin lyhyt pääreitti muihin verrattuna. Tekeleen tekee kuitenkin kokemisen arvoiseksi hämmästyttävän hyvä 2D-tappeluminipeli, jota vielä tarinassa pelataan pelinä, eli vastustajan hahmon lisäksi myös tämän pelaajan mölisee menossa, eli aika hienoa metaa. Pelistä on Playstation-käännös, jossa edellä mainittua nysätarinaa on pidennetty, mutta siitä on myös poistettu mättöosio, joten se on valitettavasti miltei obsoliitti. (4/10)

* Kishin Douji Zenki FX Vajura Fight: Hyvä kolikkopelimäinen ja pomopainotteinen lisenssimättöpeli kahdella varsin erilaisella hahmolla sekä keskikokoisilla liikelistoilla. Hahmot ja juonitapahtumat ovat ihan viihdyttäviä kielimuurista huolimatta, mutta näyttöjä ei valitettavasti ohittaa. Onneksi mukana on nerokkaasti ja käyttäjäystävällisesti myös ruutuvalinta. (7/10)

* *Last Imperial Prince*: Toimintaroolipeli, jossa samoillaan läpi putkimaisten ympäristöjen ja nahistellaan tietyin väliajoin vihollisten kanssa. Taistelusysteemi on hahmonvaihtoineen lievästi mielenkiintoinen, mutta ei menoa jaksa ainakaan kielimuurin läpi.

* *Makeruna! Makendou Z*: Peruskuiva roolipeli. Ainakin Kendo Rage-IP tarjoaa mainion alkunäytön.
* *Megami Tengoku 2*: Graffoiltaan ja alkuasetelmaltaan hupaisa simulaationtapainen, jossa ohjataan yhtä kahdesta naispossesta ja yritetään kerätä mahdollisimman paljon faneja ympäriinsä haahuilemalla, esineitä sekä kuteita hakemalla ja hedelmäpelimekaniikkoja käyttäviä mättöjä takomalla. Ihan mielenkiintoista mutta huonosti avautuvaa settiä.

* *Ojousama Sousamou*: Lisenssiin perustuva ongelmanratkaisunkaltainen, jossa haahuillaan isometrisissä kentissä, vältellään ansoja ja välillä nahistellaan naamalla lävähtien anime-etsivien kanssa. Tappeluissa voi ainoastaan käyttää rajallisia esineitä, joiden toiminta on muutenkin sattumanvaraista ja kielimuurin kanssa aika mahdotonta.

* Pia Carrot he Youkoso!!: Menettelevä kevytdeittisimulaattori kesäduuniteemalla. Kasuaalijyystön määrä tekee menosta romanttiikkasaralla hieman mautonta, mutta ainakaan päähenkilö ei ole niin iso ihmishanuri kuin monissa aikalaislernotekeleissä. Keskinkertainen sankaritarposse tekee pelistä loppujen lopuksi kuitenkin skippaamisen arvoisen. Ainakin tarjoilijoiden työunivormun valintamahdollisuusmekaniikka on valitettavan uniikki.
* *POWERDoLLS FX*: Tavanomainen ja verkkainen vuoropohjainen strategia, jossa mechapilottinaiset taistelevat YK:ta vastaan.

* *Ruruli Ra Rura*: Valitettavasti PuLiRuLaan liittymätön fantsufeodaali-Japaniteemainen Metroid-johdannainen. Perusgraffat ovat etenkin ajalleen todella pilipalimaiset, ruutusuunnittelu mitäänsanomatonta ja päähenkilön liikkumanopeus mannerten tasoa, eli ainoaksi viihdyttäväksi osa-alueeksi jäävät humoristiset välinäyttö-FMV:t.

* *Sparkling Feather*: TRPG mielenkiintoisella puolulaisten kanssa kaveraausruletilla ja hyvillä graffoilla. Valitettavasti taistelujen käyttöliittymästä ei ota mitään selvää ilman kanjilukutaitoa.

* *Team Innocent*: Graffoiltaan mielenkiintoinen sci-fi-tekele, jossa ohjataan pikselihahmoa CG-taustoissa...valitettavasti tankkiohjauksella!
* *Tengai Makyu Karakuri Kakutouden*: Runsaasti laadukasta FMV-videota sisältävä versustappelu, jossa hyökkäykset tehdään valikkotyyliin, mutta erilaisilla nappikomennoilla. Ilman ohjeita ei menosta tule tietokonetta vastaan mitään, eikä pelistä tunnu löytyvän kunnon tietoa edes japaniksi...
* *Tokimeki Card Paradise*: Strippikorttipelejä FMV-videoilla, jossa piirretyillä naisilla on järkyttävän kokoiset JPG-artifaktit.
* Tonari no Princess Rolfee: Fantasiaa ja nykyajan koulumenoa sekoittava ihmissuhdesimulaattori, jossa pelattavuus pääasiassa visuaaliromaanimaista monivalintaa. Mukana on kuitenkin myös mutkan kautta tapahtuvaa ominaisuudenkehittämistä sekä FMV-valikkotaisteluja. Genrelle erikoista kyllä on päähenkilö naispuolinen ja valtaosa hahmoista myös muijia. Lähes jokaisella lyylillä ja jampalla on oma juonikuvionsa, mutta kunnon herutusta pääsee harrastamaan vain kahteen pojuun. (6/10)

* *Wakusei-Koukitai Little Cats*: Sci-fi-teemainen mutta varsin mitäänsanomaton animetytsyjenkoulutussimulaattori.